JUMAL KÕNELEB
Tere jälle!
On olemas keegi, kes on täiesti vaba.
See on Jumal.
Piibel ütleb, et kus on Vaim, seal on vabadus.
Jumal, kes on täiesti vaba,
tahab, et ka meie oleksime täiesti vabad.
Paljud siiski võitlevad mitmete meeleseisunditega.
Ka usklike seas on masendust ja ahastust.
Täna tahame aidata kõiki, kes võitlevad raskete olukordadega
või meeleseisunditega,
sest Jumal tõesti tahab anda meile tööriistad,
et võiksime olla püsivalt vabad.
Piibli järgi elame me keset võitlust. Kahjuks.
See võitlus lõppeb alles siis, kui Jeesus tuleb tagasi
ja me pääseme sellest maailmast ning sellest ajastust.
Loen kirjast Efeslastele 6:9 "Pange ülle Jumala sõjavarustus,
et te suudaksite seista kuradi salanõude vastu!"
Millegipärast on meil vaja sõjavarustust.
Mitte ainult sellepärast, et see näeb lahe välja.
Ikka sellepärast, et oleme keset võitlust.
Jätkame salmist 12:
"Meil ei tule ju võidelda inimestega..."
Me ei pea võitlema üksteise vastu.
"...vaid meelevaldade ja võimudega, selle pimeduse maailma valitsejatega,
kurjade taevaaluste vaimudega."
Me oleme sõjas ja see pole mõni tavaline sõda.
Seda ei või sõdida inimjõul.
Me oleme lahingus meelevaldade vastu.
Piibel räägib kurjadest taevaalustest vaimudest.
Kas peaksime võitlema vaimolenditega taevaavaruses?
See kõlab pisut imelikult.
Kus see võitlus õieti aset leiab? - Mida see õieti tähendab?
Kas see on nagu mõni tondijaht?
Kas võitleme mingi ektoplasmaga?
Kas selle võib kuidagi kinni võtta või mida selle all mõeldakse?
Kas seda saab aheldada?
2 Korintlastele 10:3 valgustab seda rohkem,
milline võitlus see on ja kus see aset leiab.
2 Korintlastele 10:3
"Sest ka lihalikus ihus elades" ehk füüsilises maailmas,
"ei sõdi me selle loomuse järgi..."
Ehk kordame - me ei sõdi rusikatega.
Ja pole vaja ka lihakirvest haarata.
"...meie võitluse relvad ei ole ju lihalikud,
vaid need on Jumalas vägevad kindluste mahalõhkumiseks."
Seega peaksime mingeid kindlusi maha lõhkuma.
Mida me siis maha lõhume? Nüüd järgneb tähtsaim mõte.
Me ei lammuta mingeid füüsilisi kindlusi.
"Me kummutame targutused ja purustame iga kõrkuse,
mis tõstab end jumalatunnetuse vastu,
ja me võtame vangi Kristuse sõnakuulmisse kõik mõtted."
See tegelik võitlus, mida me päevast päeva sõdime,
toimub meie meelte ja mõtete territoriumil.
Sellesse on kaasatud vaimsed jõud, kes valitsevad kusagil taeva all,
aga tõeline võitlus käib meie meeltes ja mõttemaailmas.
Ilmselt tunnistad,
et ka sinus kerkib enda kohta vahel üsna negatiivseid mõtteid,
mis sind muudkui pommitavad.
Muudkui pommitavad ja ei lõdvenda oma haaret.
See ongi see võitlus, mida me võitleme.
Meil võivad olla kujunenud välja mõttekõrgistused ja kindlused,
mis on rasked negatiivsed mõtted, mis muudkui jahvatavad me peas.
See sama halb mõte ja kurb asi muudkui ketrab päevast päeva.
Seda nimetataksegi kindluseks või mõttekõrgistusteks.
Jumal tahab meid nendest vabastada. Kas pole vägev?
Need asjad on äratuntavad.
Näiteks mul on päevast päeva võitlemist sellega,
kuidas ma reageerin asjadele.
Ma olen üsna temperamentne ja varem olin harjunud sellega,
et nooruses lasin kohe kõik suust välja, mis pähe tuli.
Näitasin kohe kõiki oma tundeid.
Mida kauem elad, seda enam näed, et see pole alati kõige parem viis
ja see pole vähemalt ülesehitav viis suhtlemiseks.
Sel viisil kaevan ma iseendale auku.
Ma pean kogu aeg, päevast päeva võitlema,
kuidas võtta vastu väljakutseid, kuidas reageerida neile,
kuidas pidada vastu, kui on keerulised olukorrad
ja mida teha teatud olukorras, et püsida rahuliku ja vabana.
See on tõsine võitlus.
Nii see on.
See on täiesti argipäevaolukordade võitlus
meie kõigi eludes.
Tahame käsitleda kolme asja, mis on meile olnud võtmeks
ja mis on aidanud meil võita.
Piibel ütleb nii, kui veidi veel tagasi minna
ja loen veel kirjast Efeslastele 6:13
"Seepärast võtke kätte kõik Jumala sõjavarustus,
et te suudaksite vastu panna kurjal päeval
ja jääda püsima, kui te olete kõik teinud."
Piibli sõnul pole siis asja mõte lihtsalt võidelda seda võitlust
ja vahel olla maoli maas ning vahel tõusta ja tuikuda,
püüdes kuidagi hakkama saada.
Piibel õpetab, et võime võitluse keskel püsida püsti,
seista vaenlasele vastu ja jääda ikka püsti seisma.
Siin on mõned asjad, mis on vähemalt meid aidanud.
Esimene asi, millesse tahaksime süveneda,
on seotud Jumala Sõna uurimisega.
On üks asi, mille kohta öeldakse, et see teeb meid vabaks.
Kas sa Joy mäletad, mis see on? - Mis asi see siis on?
Hästi tehtud, saatsid palli tagasi mulle.
Jeesus ütles nii:
"Kui te jääte minu Sõnasse, siis te olete tõesti minu jüngrid"
Ja siis Ta ütles , mis meid vabaks teeb.
"...ning tunnetate tõde, ja tõde vabastab teid.”
Tõde on see, mis teeb meid vabaks.
Mida see praktikas tähendab? Toome ühe päriselu näite.
Kas tohib?
Meile tuleb pidevalt igasugu mõtteid pähe.
Toome kasvõi sellise näite, et on gripihooaeg.
Mõtteid tuleb nagu äädikakärbseid.
"Nüüd on gripihooaeg, nüüd on ebolaviirus liikvel,
nüüd see kindlasti nakkab sulle.
Koolis on kõhuviiruste aeg,
see õpilane jälle puudub ja sul on ka kõhus imelik tunne".
Neid kärbseid tuleb pidevalt. Kas sa ka tunned sedasi?
Mind on aidanud tohutult see, mida Jeesus ütleb.
"Minu Sõna on tõde ja tõde teeb teid vabaks."
Kuidas me seisame mõtetele vastu, kui me ei tea, kas need on tõde?
Siis tuleb mõte, et jääd töötuks ja kindlasti ei saa sa ka uut töökohta.
Praegu on tööturul nii raske olukord,
et kindlasti jääd ilma tööta ja oledki elu lõpuni töötu.
Neid mõttekärbseid tuleb kogu aeg.
Et võiksime seista vastu negatiivsetele mõtetele,
mis meid muudkui pommitavad, pommitavad ja pommitavad,
peame me teadma, mis on tõde.
Kui teame, mis on tõde, siis see tõde ka vabastab meid.
See on tegelikult imeline asi.
Selle algallikaks on see, et Jumala mõtted
ja Jeesuse mõtted meie kohta on erilised.
Erinevad, kui minu mõtted minu kohta.
Erinevad, kui minu mõtted inimestest minu ümber.
Need erinevad minu mõtetest minu tuleviku kohta.
Jesaja raamatus 55:8 öeldakse:
"Aga minu mõtted ei ole teie mõtted, ütleb Issand.
Sest otsekui taevad on maast kõrgemal,
nõnda on minu teed kõrgemad kui teie teed,
ja minu mõtted kõrgemad kui teie mõtted."
Issand ei ütle siin, et meie mõtted on halvad.
Ta ütleb, et meie mõtted on väikesed.
Tema mõtted on kõrgemad.
Nii palju kordi kõrgemad,
kui taevas on maast ja Tema teed kõrgemad meie teedest.
"Minu mõtted on kõrgemad teie mõtetest."
Kui õpime Teda tundma, õpime ka tundma, milline Ta on,
mida Ta mõtleb ja mida Ta oma Sõnas ütleb.
Nii iseenese kohta kui selle kohta, kes Ta on;
mida Ta tahab teha ja mida Ta minu kohta ütleb;
mida Ta ütleb mu tuleviku ja mu perekonna kohta;
mida Ta mu elu jaoks soovib.
Siis me märkame, et Ta armastab.
Ta armastab ja armastab, armastab ja armastab.
Tema mõtted ja tõde on alati rajatud sellele,
et Ta armastab mind.
See on see, mis vabastab.
Üks teema teise järel hakkab muutuma mu südames.
Esmalt minu peas ja siis, kui jätkan uurimist,
mida Ta ütleb mu keeruliste olukordade kohta,
mida Ta ütleb just nüüd
ja muudkui uurin ja uurin
ning see hakkab minema peast sügavamale ja sügavamale
ning lõpuks see läheb mu südamesse
ja ma usun seda, et Ta armastab mind.
Usun seda, et Ta on minuga, usun, et ma ei ole enam üksinda,
usun seda, et Ta tahab aidata mind igas asjas.
See teebki vabaks.
See on hea, et tõid just selle esile.
See on kõige algallikas, et mõistame, et Jumal on hea.
Oma elus olen märganud, et pean enam teadma, mis on tõde -
tõde Jumala kohta ja milline Ta päriselt on.
Tõde selle kohta, millisena Tema mind näeb,
milline ma olen Tema silmis ja mida Ta minust mõtleb.
Tõde sellest, milline on Tema tahe minu suhtes.
Kõik need asjad leiduvad Jumala Sõnas.
Kui teame, mis on tõde, ei saa meid lämmatada valega.
Sellepärast olen ka kirjutanud kolm raamatut.
Viimane räägib uuest loodust.
Sellest, kuidas Jumal näeb sind ja mind.
Sellest, mis on tõde.
Muidugi ei ole selles kogu tõde, sest Jumala Sõna tõde on nii sügav,
et sellest võiks kirjutada nii paksu raamatu ja rohkemgi.
Aga siin on asju, mis on vähemalt mul aidanud näha,
et Jumal näeb mind armsa lapsena.
Nii saame püüda need väikesed kärbsed kinni.
Kui see kärbes piniseb,
et sa ei saa mingit tööd ja kõik su võimalused on läinud,
siis me teame, et Piibel ütleb Filiplastele 4:19
"Küll mu Jumal täidab kõik teie vajadused
oma rikkust mööda kirkusega Kristuses Jeesuses."
Plärts ja viuh. Aidaa!
Või kui see gripi-pinin hakkab,
et viirused on jälle liikvel ja see nakkab sulle ka varsti...
Jesaja raamatu järgi
on Tema haavade kaudu mind juba terveks tehtud
ja ma ei pea võtma haigusi vastu, sest Jeesus kandis need kõik ära.
Plaks ja nüüd see on sinu mure. Ei, tegelikult muidugi ei ole.
Esimeseks tahamegi sind julgustada haarama Jumala Sõna järele.
Haara kinni Jumala lubadustest!
Haara kinni Tema lubadustest ja tõest, sest see kaitseb meid.
Vaatame veel lühidalt, mitte täielikult, ühte kohta.
Kui räägitakse sõjavarustusest, siis ka siin on juttu tõest.
Kirjas Efeslastele 6:14 öeldakse:
"Seiske nüüd ja teie niuded olgu vöötatud tõega."
Sõjavarustus algab tõest.
Ma ei saa seista vaenlasele vastu, kui ma usun tema valesid.
Kui tean, et need on valed, siis ma ei võta neid vastu.
Siis ma seisan tões.
See kirjakoht jätkub: "...teil olgu seljas õiguse soomusrüü."
Ssee räägib sellest, et tean, et olen õige Kristuses.
Tema on kandnud kõik minu patud
ja häbi ning süütunne ei saa mind enam kinni võtta.
Ma püsin vabana.
Kogu see sõjavarustus räägib tõest, mis hoiab meid püsti.
Seetõttu on nii oluline juurduda tõesse
ja teada, milline Jumal on ning milline on Tema tahe.
Ja et me teame, millistena Ta meid näeb.
Nõnda me püsime vabadena.
Jeremija raamat 29:11
"Sest mina tunnen mõtteid, mis ma teie pärast mõlgutan,
ütleb Issand:
need on rahu, aga mitte õnnetuse mõtted,
et anda teile tulevikku ja lootust."
Tal on rahu, mitte õnnetuse mõtted. Ta annab meile tuleviku ja lootuse.
See on nii tähtis just sellepärast, et võitlus käib ju meie mõtetes.
Mõtted tasapisi vormivad meid.
Kristlik uurija Caroline Leaf on täheldanud,
et negatiivsed mõtted on nagu mürk meie ajudele.
Mürk kogu meie ihule.
Kui mõtlen endast negatiivselt, on see ka füüsiliselt kahjulik.
Kui mõtlen, et olen vilets, siis peagi ka tunnen end viletsana.
Kui tunnen end viletsana, ei julge ma võtta mingeid riske
ei julge teha midagi, ega võtta midagi uut ette.
Kui ma ei võta midagi uut ette, siis pettun ega anna endast parimat
ja ei suudagi endast parimat anda,
kuniks kukun läbi ning see süveneb.
Lõpuks on kogu mu loomus ebakindel,
kuigi kõik algas lihtsalt mõttest, et ma olen vilets.
On väga tähtis
võtta negatiivsed mõtted kohe alguses kinni,
sest Jumal tahab, et püsiksime vabadena.
Võitlus käib mõtete territooriumil,
mistõttu tahame sind esmalt julgustada juurduma tõesse.
Juba see hoiab sind vabana. See aitab sind.
Jakoobuse kiri 3:17
"Aga ülalt pärinev tarkus..." Milline on ülalt tulev tarkus?
Millised on need kõrged mõtted, mis tulevad Jumalalt?
"Aga ülalt pärinev tarkus on esmalt puhas..."
Sellega olen ma nõus.
"...siis rahumeelne, leebe, kuulekas,
tulvil halastust ja häid vilju,
erapooletu, teeskluseta."
Kirjas Filiplastele 4:8 öeldakse, mida me peaksime mõtlema.
"Viimaks veel, vennad, mis iganes on tõene..."
Kohe alguses räägitakse sellest, mis on tõde.
"...mis auväärne, mis õige, mis puhas, mis armastusväärne, mis ülendav,
ja kui miski on vooruslik ja kui miski on kiidetav,
seda arvestage!" Seda mõtelge.
Piibel ütleb, et mõtelge seda, mis on tõde,
olge tänulikud,
hoidke kinni sellest, mis on puhas, mis on õige.
Kui sa ei tea, mis on õige, siis uuri see välja.
Seda tahamegi esimeseks asjaks rääkida,
sest me ei ela ju mingis tühimikus, kus mitte miski ei mõjuta meid.
Kõik asjad mõjutavad meid kogu aeg.
Välised sündmused, olukorrad, mõtted ja sõnad.
See viib meid teise asja juurde.
Ma loeksin veel ühe koha. Kiri Roomlastele 12:2
"Ja ärge muganduge praeguse ajaga, vaid muutuge meele uuendamise teel"
Me võime seega muutuda.
"...muutuge meele uuendamise teel." Meie meel võib uueneda.
"...et te katsuksite läbi, mis on Jumala tahtmine,
mis on hea ja meelepärane ja täiuslik."
See tähendab,
et kui hakkame õppima tundma Issandat Jeesust
ja kui elame Tema lähedal, siis hakkame ka Teda mõistma.
Hakkan üha enam mõistma, milline Ta on ja kui hea Ta on.
Hakkan mõistma, kui lähedal Ta mulle on
ja kui palju Ta tahab mind aidata ning elada koos minuga.
Mida enam ma Teda mõistan, seda enam hakkan Temasse uskuma.
Hakkan uskuma neid asju,
sest need hakkavad päriselt mu sisse minema.
Siis juhtub see,
et mu vanad pimeduse mõtted vahetuvad valguse mõtete vastu.
Hirmumõtted vahetuvad armastuse mõteteks.
Üksinduse mõtted vahetuvad osaduse mõteteks.
Ma ei ole enam üksi, kui olen koos Temaga.
See aitab mind ka inimestega suhtlemises.
Armastus tuleb ellu.
Mida see konkreetselt tähendab, kui Joy räägib Temaga olemisest?
Lihtsalt seda, et loed Jumala Sõna. Jumala Sõna on Kristus.
Kristus on Jumala Sõna.
Tean üht sõpra, kes sai hiljuti usklikuks.
Ta on töötu
ja lugenud viimased kuu aega 24/7 Jumala Sõna.
Ta on täiesti muutunud.
Ma ei tea, kas julgen seda öelda.
Piibel ütleb, et peame uuendama oma meelt -
see on ju ajupesu.
Me peseme oma meeled puhtaks. Issand tahab ju meid pesta.
Tema Sõna peseb meid.
Peseb mu vanad ohtlikud mõtted
ja asjad, mida olen rääkinud, arvanud ja uskunud iseenda kohta.
Need ei ole olnud tõde.
Õpin Teda tundma, et olen Tema tütar,
et olen kallihinnaline ja mul on anda kingitus maailmale.
Mul on ülesanne.
Ta on minuga ja ma pole iial üksi.
See peseb halvad mõtted ära.
Ka selles raamatus räägin ma, et me polegi viletsad,
vaid me oleme õiged Kristuses, me oleme eriliselt väärtuslikud,
oleme Tema armsad lapsed.
Meil on vabadus, me oleme vabad ja me oleme lausa kuninglikust soost.
Piibli järgi me oleme seda.
Oleme enamat kui viletsad, läbikukkunud patused
ja mittemidagiütlevad nohikud.
Mõnikord kristlasi mõnitatakse ja kui keegi läheb Piiblikooli,
siis öeldakse, et sealt saab ainult ajupesu.
See ajupesu on tegelikult päris hea asi.
Ma ei pea silmas sellist ajupesu,
millega kedagi sunnitakse mõtlema millegist, et see on hea.
Ma pean silmas Jumal Sõna kohast pesu.
Meie mõttemaailmas võib olla palju selliseid asju,
mis ei ehita meid üles ja valesid, mis pole tõde.
Need pommitavad, haavavad, teevad haiget ja lammutavad meid.
Jumal tahab sind ja mind neist vabastada.
Tõde on see, mis vabastab.
Kui sain teada ja õppisin, et Tema haavade kaudu olen terve,
siis suutsin ka võidelda haiguste vastu teisel moel.
Kui õppisin mõistma, et olen juba õige Kristuses
ja ma kõlban täielikult Jumalale,
siis ma ei pea enam kandma süüd ja häbi.
Ei endiste pattude ega praeguste pattude pärast.
Ma võin paluda need andeks ja olla vaba.
Tõed on teinud mind vabaks.
Olen õppinud tundma, et Jumal on armastus
ja Ta on üksnes hea
ilmutades seda mulle jätkuvalt nii oma Sõnas kui palves.
Halleluuja! Olen õppinud täielikult Tema peale lootma.
Juurdugem tõesse.
Juurdugem Jumala Sõna kaudu tõe sisse
ja laskem tõel enesele rääkida ning meid muuta.
Laskem tõel vabastada meid valedest
ja laskem sel meid täiesti puhtaks pesta.
Siis võime seista ja seista ka rasketes olukordades,
kuna süüdistavaid ja keerulisi olukordi
tuleb ikka kogu aeg.
Usklik olemine ja usus käimine ei tähenda, et elu on roosiline.
See pole ka meil nõnda olnud.
Mõni saateosa tagasi Joy rääkis,
kuidas ta tervenes pärilikust haigusest.
See pole sugugi lihtne.
Aga kui teame, mis on tõde,
on meil alus, millel seista ka tormids ja püsida püsti.
Nüüd palvetame.
Tänu, Issand, et oled tõesti koguaeg koos meiega.
Issand, me tahame Sind tänada, et Sina oled valgus.
Sinus ei ole mingit pimedust ja me võime käia valguse lastena.
Me täname Sind, et juba see tõde vabastab meid täna
ja me saame valguse lastena käia valguses Jeesuse nimel.
Ilma hirmu ja häbita täielikult ja üleni Sinuga koos.
Tänu, Issand, et Sa õnnistad ja kaitsed meid.
Jeesuse nimel, aamen.
Kui soovid, võid toetada selle saate tegemist.
Lihtsalt infoks, et TV7 ei saa mingisugust riigi toetust
ja püsib imeliselt töös vaid annetuste abil
nädalast nädalasse ja kuust kuusse.
See pole lihtsalt ime, vaid selle tulemus,
et inimesed toetavad ja hoiavad seda tööd ülal.
Kui soovid ka olla toetajate hulgas, võid helistada numbrile 900 1777.
Selle kõnega toetad TV7 Eesti kanalit 7 euroga.
Võid kasutada TV7 kontonumbreid, mida näed peatselt ekraanil.
Kui soovid rohkem teada minu ja Joy teenimistööst,
võid külastada meie kodulehekülge www.kristillinenkoulu.org
Sealt võid tellida ka mu raamatuid, kus ka see kõige uuem on saadaval.
See on välja antud Uskonkirjat kirjastuses.
Ole õnnistatud ja tea, et Issand on tõesti koos Sinuga.
Püsi ja juurdu tõesse, siis sa püsid vabana,
sest Kristus tahab seda,
olles sind vabastanud täielikuks vabaduseks.
Ole vaba Jeesuse nimel!
TV7 annetustelefon: 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin